laion/Wikipedia-Exotic huggingface dataset:
ველებიტი

ველებიტი (ხორ. Velebit) — ქედი დინარის მთიანეთში, ხორვატიაში. გადაჭიმულია ჩრდილო-დასავლეთიდან სამხრეთ-აღმოსავლეთისაკენ ადრიატიკის ზღვის სანაპიროს გასწვრივ დაახლოებით 150 კმ-ზე. ციცაბოდ ეშვება ზღვისკენ. სიმაღლე 1757 მ-მდე (მთა ვაგანსკი-ვრხი). ჩვეულებრივ ველებიტი 4 ნაწილად იყოფა: ჩრდილოეთი ველებიტი, შუა ველებიტი, სამხრეთი ველებიტი და სამხრეთ-აღმოსავლეთი ველებიტი. უმთავრესად აგებულია კირქვებით. განვითარებულია კარსტი. არის მღვიმეები. დასავლეთი ციცაბო კალთები უტყეოა, დამრეცი აღმოსავლეთი კალთები 1300 მ-მდე შემოსილია ფართოფოთლოვანი ტყეებით, უფრო მაღლა — წიწვოვანი ტყეა. ველებიტი ბუნების პარკად არის გამოცხადებული. გამოიყოფა 2 ეროვნული პარკი: ჩრდილოეთ ველებიტი და პაკლენიცა. ველებიტი — სტატია დიდი საბჭოთა ენციკლოპედიიდან (რუსული)
ირავადი

ირავადი — უდიდესი მდინარე მიანმარში. სიგრძე 2170 კმ, აუზის ფართობი 413,710 კმ². სათავე აქვს ტიბეტის მთიანეთის სამხრეთ-აღმოსავლეთ კიდეზე, ზღვის დონიდან 147 მ სიმაღლეზე. ზემოთში ხეობა ღრმა და ჭორომიანია, შუაწელსა და ქვემოთში ირავადი განიერ ტერასებიან ხეობაში მიედინება. იშლება ირავადის ვაკეზე. ერთვის ანდამანის ზღვას და აჩენს ვრცელ დაჭაობებულ დელტას, რომლის ფართობია 30 ათასი კმ². საზრდოობს თოვლისა და წვიმის წყლით, აქვს მუსონური რეჟიმი. აპრილ-სექტემბერში წყალუხვია, ზამთარში — წყალმცირე. წყლის საშუალო წლიური ხარჯი ქვემო დინებაში — 13-14 ათ. მ³/წმ, თავსხმა წვიმების დროს — 40 ათ. მ³/წმ აღემატება, რის გამოც წყლის დონე მატულობს 8-11 მ-ით, მდინარის სიგანე იზრდება 4-5-ჯერ. სანაოსნოა შესართავიდან 1440 კმ-მდე. მცირე გემები აღწევენ მიიჩინამდე, 1600 კმ-ს შესართავიდან. ირავადის ნაპირზეა ქალაქები: მანდალაი, პიი, ჰინტადა, დელტაში — ქალაქი იანგონი. შესართავიდან 300 კმ-ში განშტოვდება 9 მოზრდილ ტოტად. მიანმარის მოსახლეობის დაახლოებით 30 % ცხოვრობს ირავადის დელტაში, აქვეა თავმოყრილი ბრინჯის წარმოების 70 %. იყენებენ სარწყავად, ზემოთში ხე-ტყეს აცურებენ. ძირითადი შენაკადებია: შუელი, მიინგე (მარცხენა); ჩინდუინი (მარჯვენა). შეგიძლიათ იხილოთ მედიაფაილები თემაზე „ირავადი“ ვიკისაწყობში. ირავადი — გეოგრაფიული ენციკლოპედია (რუსული) ირავადი — სტატია დიდი რუსული ენციკლოპედიიდან (რუსული) ირავადი — სტატია ენციკლოპედია ბრიტანიკიდან (ინგლისური)
აბერდინი (ვაშინგტონი)

აბერდინი (ინგლ. Aberdeen) — ქალაქი აშშ-ში. მდებარეობს ვაშინგტონის შტატის გრეის-ჰარბორის ოლქში. აბერდინი 1884 წელს დააარსა სემუელ ბენმა. ქალაქის ოფიციალური სტატუსი მიიღო მხოლოდ 1890 წლის 12 მაისს. ქალაქი არის გრეის-ჰარბორის ოლქის ეკონომიკური ცენტრი. მის აგლომერაციაში შედის პატარა ქალაქები ჰოკიუმი და კოსმოპოლისი. აბერდინს ზოგჯერ უწოდებენ „ოლიმპიკის ჭიშკარს“, ქალაქი ასევე ცნობილია, როგორც პოპულარული როკ-მუსიკოსის კურტ კობეინის სამშობლო. შეგიძლიათ იხილოთ მედიაფაილები თემაზე „აბერდინი (ვაშინგტონი)“ ვიკისაწყობში. ოფიციალური საიტი ↑ https://www.aberdeenwa.gov/directory.aspx?eid=89 ↑ Aberdeen, Washington Community Profile
ალექსი V დუკა

ალექსი V დუკა (ბერძ. Αλέξιος Ε' Δούκας Μούρτζουφλος; გ. დეკემბერი, 1205) — ბიზანტიის იმპერატორი 1204 წლის 5 თებერვლიდან 12 აპრილამდე. მიეკუთვნებოდა დუკების ცნობილ საგვარეულოს. ალექსი V იმპერატორად გამოაცხადეს ანგელოსების დინასტიის დაცემის შემდეგ, მალევე წააგო ომი ჯვაროსნებთან, რომლებმაც განადგურებული კონსტანტინოპოლის ტერიტორიაზე დააარსეს ლათინთა იმპერია. Дашков С. Б. Алексей V Дука Мурзуфл // Императоры Византии. — М.: Красная площадь, 1997. — ISBN 5-87305-002-3 Васильев А. А. Внешняя политика времени Ангелов // История Византийской империи. — М.: Алетейя, 2000. — Т. 2. — ISBN 978-5-403-01726-8 Норвич, Д. Д. Краткая история Византии. — М.: АСТ, Астрель, 2011. — ISBN 978-5-17-050648-4
მანუელ ვალსი

მანუელ ვალსი (ფრანგ. Manuel Carlos Valls i Galfetti; დ. 13 აგვისტო 1962, ბარსელონა, ესპანეთი) — საფრანგეთის სახელმწიფო და პოლიტიკური მოღვაწე. საფრანგეთის სოციალისტური პარტიის წევრი (1980–2017). შინაგან საქმეთა მინისტრი 2012–2014 წლებში. 2014 წლის 31 მარტიდან 2016 წლის 6 დეკემბრამდე — საფრანგეთის პრემიერ-მინისტრი მანუელ ვალსი: სოციალისტი სარკოზი დაარქივებული 2014-04-08 საიტზე Wayback Machine.
მოლდოვის სამთავრო

მოლდოვა (რუმ. Moldova) — გეოგრაფიულ-ისტორიული რეგიონი და ყოფილი სამთავრო აღმოსავლეთ ევროპაში, რომელიც მოიცავს ტერიტორიას აღმოსავლეთ კარპატებსა და მდინარე დნესტრს შორის. საწყის ეტაპზე იყო დამოუკიდებელი ქვეყანა ხოლო შემდგომ ავტონომია. იგი არსებობდა XIV საუკუნედან 1859 წლამდე, მანამ სანამ იგი ვლახეთის სამთავროსთან გაერთიანდებოდა და ვლახეთისა და მოლდოვის გაერთიანებული სამთავროს შექმნიდა, მოგვიანებით სამთავროს მანამდე ავტრო-უნგრეთის იმპერიის შემადგენლობაში მყოფი რუმინული მხარეც, ტრანსილვანიაც შეუერთდა და რუმინეთის სამეფო ჩამოყალიბდა. მოლდოვის სამთავროს ისტორიის განმავლობაში მის შემადგენლობაში შედიოდნენ მხარეები: ბესარაბია (ბუჯაკის ჩათვლით), ბუკოვინა და პოკუტიე. ყოფილი სამთავროს დასავლეთი ნაწილი დღეს მოქცეულია რუმინეთის შემადგენლობაში, აღმოსავლეთი წარმოადგენს თანამედროვე მოლდოვის რესპუბლიკას, ხოლო ჩრდილოეთი და სამხრეთი ნაწილები ეკუთვნის უკრაინას. ნიამიცკის ციხე-სიმაგრეში აღმოჩენილი დომბის გამოსახულებიანი მოლდოვის გერბი. მოლდოვის მთავარის გერბი. მოლდოვის სამთავროს გერბი, ჩიტიტუიას მონასტერი. მიხაი მამაცის ბეჭედი. (რომელზეც გამოსახულია ვლახეთის, მოლდოვის და ტრანსილვანიის გერბები. 1765 წლით დათარიღებული მოლდოვის სამთავროს გერბი, იასი. მოლდავური ხარის თავები, 1858 ბელგოროდ-დნესტროვსკი წმინდა სამების ეკლესია (1352) სირეტში პუტნის მონასტერი (1466) ვორონეცის მონასტერი (1488) ძველი ორჰეი იასი 1701 წელს გალაცი ადრეულ XIX საუკუნეში მოლდოველი გლეხები (1838) ალეკსანდრუ იოან კუზას სასახლე იასიში. ბესარაბია ბუკოვინა ვიკისაწყობში არის გვერდი თემაზე: მოლდოვის სამთავრო Dimitrie Cantemir-Descrierea Moldovei დაარქივებული 2007-10-18 საიტზე Wayback Machine. (ინგლისური) The Princely Court in Bacău დაარქივებული 2006-01-11 საიტზე Wayback Machine. - images, layouts (at the Romanian Group for an Alternative History Website) (ინგლისური) Original Documents დაარქივებული 2006-02-22 საიტზე Wayback Machine. concerning both Moldavia and other Romania Principalities during the Middle Ages (at the Romanian Group for an Alternative History Website) (ინგლისური) Pilgrimage and Cultural Heritage Tourism in Moldavia დაარქივებული 2012-02-04 საიტზე Wayback Machine. Painted Churches in Bukovina დაარქივებული 2011-04-21 საიტზე Wayback Machine. (ინგლისური) Medieval Coins of Moldavia and Wallachia (რუმინული) (ინგლისური)
ჟან-კლოდ ვან დამი

ჟან-კლოდ ვან დამი (ფრანგ. Jean-Claude Van Damme, სახელი დაბადებისას — ჟან-კლოდ კამილ ფრანსუა ვან ვარენბერგი, ფრანგ. ნიდერლ. Jean-Claude Camille François Van Varenberg; დ. 18 ოქტომბერი 1960, ბერკემ-სენტ-აგათი, ბრიუსელი, ბელგია) — ჰოლივუდში მოღვაწე ფლამანდიელი წარმომავლობის ამერიკელი მსახიობი, რეჟისორი, სცენარისტი, პროდიუსერი, საბრძოლო სცენების დამდგმელი, Rodin Entertainment-ის დამფუძნებელი და მეთაური. წარსულში სახელოვანი კარატისტი, კულტურისტი და კიკბოქსიორი. 1978 წელს დაიკავა მე-3 ადგილი თავის წონით კატეგორიაში ევროპის სამოყვარულო ჩემპიონატში ბოდიბილდინგში, ხოლო ერთი წლის შემდეგ იასპარეზა ბელგიის ჩემპიონატში, რომელიც ატარებდა სახელწოდებას „მისტერ ბელგია“, სადაც პირველი ადგილი დაიკავა და გახდა აბსოლუტური ჩემპიონი. 1979 წელს გახდა ევროპის ჩემპიონი კარატესა და კიკბოქსინგში საშუალო წონით კატეგორიაში პროფესიონალთა შორის. აგრეთვე შავი ქამრის მფლობელია. თავისი საბრძოლო კარიერის განმავლობაში საერთო ჯამში ჩაატარა 22 ბრძოლა, რომელთაგან 20-ჯერ ხვდა წილად მოგება, ხოლო 2-ჯერ დამარცხდა. მონაწილეობა აქვს მიღებულ მრავალ ფილმში, რომელთაგან წარმატებული აღმოჩნდა: „სისხლიანი სპორტი“ (1988), „კიქბოქსიორი“ (1989), „ორმაგი დარტყმა“ (1991), „უნივერსალური ჯარისკაცი“ (1992), „რთული სამიზნე“ (1993), „დროის პატრული“ (1994), „JCVD“ (2008), „შეუჩერებელნი 2“ (2012). 3-ჯერ იყო ზედიზედ მომინირებული MTV Movie Awards-ის კინოპრემიაზე კატეგორიაში „ყველაზე სასურველი მამაკაცი“, — 1992, 1993 და 1994 წლებში. ვიკისაწყობში არის გვერდი თემაზე: ჟან-კლოდ ვან დამი ოფიციალური საიტი ჟან-კლოდ ვან დამი Facebook-ზე ჟან-კლოდ ვან დამი Twitter-ზე ჟან-კლოდ ვან დამი კინოფილმების ინტერნეტ-მონაცემთა ბაზაში Rodin Entertainment
უნი...

უნი... (ლათ. unus, ნათესაობითი ბრუნვა uni — ერთი) — რთული სიტყვის შემადგენელი ნაწილი. აღნიშნავს ერთიანს, მთლიანს, მაგ., უნიფიკაცია, უნიპოლარული. ქართული საბჭოთა ენციკლოპედია, ტ. 10, თბ., 1986. — გვ. 158.
კათოლიკეების ემანსიპაციის აქტი

კათოლიკეების ემანსიპაციის აქტი — საკანონმდებლო აქტი, რომელიც მიიღო დიდი ბრიტანეთის პარლამენტმა 1829 წლის 13 აპრილს. კანონპროექტმა გაერთიანებული სამეფოს კათოლიკეების უფლებები მნიშვნელოვნად გააფართოვა. კათოლიკეებმა მიიღეს უფლება დაიკავონ საჯარო სამსახურები, მათ შორის მოიპოვეს უფლება გამხდარიყვნენ დეპუტატები. მათთვის დაიწერა სპეციალური ფიცი, მიუხედავად ამისა რამდენიმე მაღალი თანამდებობა კათოლიკეებისათვის მაინც მიუწვდომელი ხდებოდა. კანონის თანახმად პირი რომელიც კათოლიციზმის მიმდევარი იყო ვერ გახდებოდა ლორდ-კანცლერი, მონარქი, რეგენტი, ირლანდიის ლორდ-ლეიტენანტი და დიდი ბეჭდის მცველი. კანონპროექტის ტექსტი დაარქივებული 2007-07-08 საიტზე Wayback Machine. (ინგლისური)
ქაშმირი

ქაშმირი (ქაშმ. کٔشِیر / कॅशीर; ჰინ. कश्मीर; ურდუ کشمیر; უიღ. كەشمىر; შინ. کشمیر) — ინდოსტანის ნახევარკუნძულის ჩრდილო-დასავლეთით მდებარე სადავო ტერიტორია. ჰიმალაის მთებში მდებარე ისტორიული სამთავრო. ქაშმირის გაყოფა არ არის ოფიციალურ დონეზე დადასტურებული, იგი წარმოადგენს დაძაბულობის კერას მის მფლობელ ქვეყნებს, განსაკუთრებით კი ინდოეთსა და პაკისტანს შორის. ქაშმირს ჩრდილოეთიდან ავღანეთი, აღმოსავლეთიდან ჩინეთი, სამხრეთიდან ინდოეთი და დასავლეთიდან პაკისტანი ესაზღვრება. დღესდღეობით ქაშმირი იყოფა ინდოეთის შტატ ჯამუ და ქაშმირად, ფართობი 101 387 კმ², მოსახლეობა 10,1 მლნ კაცი. თვითგამოცხადებული აუღიარებელი ქვეყანა აზად-ქაშმირი, ფართობი 13 000 კმ² და მოსახლეობა 3,6 მლნ კაცი, აკონტროლებს პაკისტანი. „ჩრდილოეთის ტერიტორია“ ფართობი 72 500 კმ² და მოსახლეობა 1 მლნ კაცი, აკონტროლებს პაკისტანი და მცირე ტერიტორია ჩინეთის კონტროლის ქვეშ, რომლის ფართობია 37 555 კმ², ხოლო მოსახლეობა რამდენიმე ათასია. ქაშმირის საერთო ფართობია 222 236 კმ². ქაშმირში ინდოეთ-პაკისტანის დაპირისპირების ისტორია: 1947 წელი, ინდოეთმა და პაკისტანმა დამოუკიდებლობა მოიპოვეს. 1949 წელი, მხარეები ცეცხლის შეწყვეტაზე შეტანხმდნენ. პაკისტანმა ქაშმირის 1/3 მიიღო. 1965 წელი, იწყება ომი პაკისტანის მიერ ინსპირირებულ ამბოხებაზე ინდოეთის საპასუხო ქმედების შედეგად. 1971 წელი, ქაშმირში სერიოზული ბრძოლებია ბანგლადეშის დამოუკიდებლობის გამო ინდოეთ-პაკისტანის ომის დროს. 1989 წელი, მზარდი სეპარატისტული მოძრაობა იწყებს შეიარაღებულ გამოსვლებს ინდოეთის მიერ კონტროლირებად ქაშმირში. 1998 წელი, ინდოეთი და პაკისტანი ბირთვული იარაღის ტესტებს აწარმოებენ. 1999 წელი, იწყება ქარგილის ორთვიანი კონფლიქტი პაკისტანის მიერ საკონტროლო ხაზის დარღვევის შედეგად. 2001 წელი, ბრძოლები განახლდა ექსტრემისტული დაჯგუფებების გააქტიურების გამო. 2002 წელი, სეპარატისტები ინდოეთის სამხედრო ბაზას თავს დაესხნენ. „24 საათი“ 2002 წ. N1. Instrument of Accession დაარქივებული 2013-09-10 საიტზე Wayback Machine. Наблюдатели Совбеза ООН в Кашмире დაარქივებული 2008-05-14 საიტზე Wayback Machine. Official website of the Jammu and Kashmir Government დაარქივებული 2017-09-15 საიტზე Wayback Machine. Official website of the Azad Jammu and Kashmir Government
იაველები

იაველები - ხალხი ინდონეზიაში (89,0 მლნ), კუნძულ იავას ცენტრალური ნაწილის ძირითადი მოსახლენი. ცხოვრობენ აგრეთვე მალაიზიაში, ავსტრალიაში, ნიდერლანდებში. მიეკუთვნება სამხრეთაზიურ გარდამავალ რასობრივ ტიპს. სახელები: ფრანგულად - Javanais; საერთო რაოდენობა: 89,6 მლნ. ენა: იავური; ფართოდ იყენებენ ასევე ინდონეზიურს. სარწმუნოება: ძირითადად სუნიტი მუსლიმები. Kuncaraningrat. (1985) Javanese culture Singapore: Oxford University Press.
Here and There

Here and There — ელტონ ჯონის მეორე საკონცერტო ალბომი. გამოვიდა 1976 წელს. შეტანილია მუსიკოსის მიერ ნიუ-იორკსა და ლონდონში 1974 წელს გამართული კონცერტების ჩანაწერები. ყველა სიმღერის ავტორები: ელტონ ჯონი და ბერნი ტოპენი, გარდა მითითებულისა Skyline Pigeon – 4:34 Border Song – 3:18 Honky Cat – 7:15 Love Song (ლესლი დანკანის მონაწილეობით) (დანკანი) – 5:25) Crocodile Rock – 4:15 Funeral for a Friend (ჯონი) / Love Lies Bleeding – 11:11 Rocket Man (I Think It's Going to Be a Long, Long Time) – 5:13 Bennie and the Jets – 6:09 Take Me to the Pilot – 5:48 Skyline Pigeon – 5:41 Border Song – 3:27 Take Me to the Pilot – 4:33 Country Comfort – 6:44 Love Song (ლესლი დანკანის მონაწილეობით) (დანკანი) – 5:03 Bad Side of the Moon – 7:54 Burn Down the Mission – 8:25 Honky Cat – 7:04 Crocodile Rock – 4:08 Candle in the Wind – 3:57 Your Song – 4:07 Saturday Night's Alright for Fighting – 7:09 Funeral for a Friend (ჯონი) / Love Lies Bleeding – 11:53 Rocket Man (I Think It's Going to Be a Long, Long Time) – 5:03 Take Me to the Pilot – 6:00 Bennie and the Jets – 5:59 Grey Seal – 5:27 Daniel – 4:06 You're So Static – 4:32 Whatever Gets You thru the Night (ჯონ ლენონის მონაწილეობით) (ლენონი) – 4:40 Lucy in the Sky with Diamonds (ჯონ ლენონის მონაწილეობით) (ლენონი, მაკ-კარტნი) – 6:15 I Saw Her Standing There (ჯონ ლენონის მონაწილეობით) (ლენონი, მაკ-კარტნი) – 3:17 Don't Let the Sun Go Down on Me – 5:57 Your Song – 3:58 The Bitch Is Back – 4:23 ↑ Here and There AllMusic-ზე ↑ CG: elton john. რობერტ კრისტგოუ. ციტირების თარიღი: 6 January 2012.
ვოგეზები

ვოგეზები (ფრანგ. Vosges) — მთები საფრანგეთის ჩრდილო-აღმოსავლეთში. გადაჭიმულია მერიდიანული მიმართულებით 160 კმ-ზე, სიგანე 40-50 კმ. მთავარი მწვერვალია ბალონ-დე-გებვილერი (1423 მ). ვოგეზები იყოფა ორ: სამხრეთ და ჩრდილოეთ ნაწილად. სამხრეთი ვოგეზების საშუალო სიმაღლეა 950 მ. მთების დასაწყისის სიახლოვეს, ბელფორის გასასვლელის ჩრდილოეთით, აღმართულია მთა ბერენკოპფი (1005 მ). ჩრდილოეთი ვოგეზები შედარებით დაბალია. ვოგეზები სამხრეთით უფრო აწეულია და გრანიტებისგანაა აგებული. ჩრდილოეთისაკენ ის თანდათან ეშვება და პერმული და ცარცული ქვიშაქვებით არის დაფარული. გრანიტული ვოგეზების მომრგვალებულ გუმბათისებურ მწვერვალებს მთების ჩრდილო ნაწილში ცვლის ქვიშაქვების მაგიდისებური ბაქნები, რომლებშიც ჩაჭრილია ციცაბოკალთებიანი ღრმა ხეობები. ვოგეზების აღმოსავლეთი კალთა ციცაბოდ ეშვება ზემო რაინის დაბლობისაკენ, დასავლეთი კალთა დამრეცია. ვოგეზები ჰერცინული მასივის ტექტონიკურად აზევებულ გუმბათს წარმოადგენს, რომლის ცენტრალური ნაწილი დაიძირა და მის ადგილზე ზედა რაინის დაბლობის გრაბენი ჩამოყალიბდა. გუმბათის აღმოსავლოეთი გაგრძელებაა შვარცვალდი. ვოგეზების სამხრეთი ნაწილი აგებულია კრისტალური ქანებით. მწვერვალებზე შემორჩენილია მეოთხეული გამყინვარების კვალი. ჩრდილოეთ ნაწილში ქვიშაქვიანი პლატოებია. კალთები 1200 მ სიმაღლემდე შემოსილია წიფლის, სოჭისა და ნაძვის ტყეებით. განვითარებულია მიწათმოქმედება, სატყეო მეურნეობა. ქვიშაქვიანი ვოგეზები დაფარულია ხშირი ტყით და მეჩხრადაა დასახლებული. მდინარეთა ხეობებში მდელოები და სოფლებია. ზამთრობით ვოგეზები იფარება თოვლით, რომელიც მთების მწვერვალებზე ხუთი თვის განმავლობაში რჩება. მთავარი ქალაქებია ეპინალი, სენ-დიე. ↑ 1.0 1.1 დობრინინი ბ. დასავლეთი ევროპის ფიზიკური გეოგრაფია. თბილისი, საქ.: თბილისის სახელმწიფო უნივერსიტეტის გამომცემლობა, გვ. 329 თბ. 1953.  ↑ 2.0 2.1 ქართული საბჭოთა ენციკლოპედია, ტ. 4, თბ., 1979. — გვ. 440. ↑ ვოგეზები — გეოგრაფიული ენციკლოპედია
დოქტორი მანჰეტენი

დოქტორი მანჰეტენი (ინგლ. Dr. Manhattan), ნამდვილი სახელი ჯონათან ოსტერმანი (ინგლ. Jon Osterman) — გამოგონილი პერსონაჟი „დარაჯების“ (ინგლ. Watchmen) კომიქსების სერიებიდან. ჯონათან ოსტერმანი დაიბადა 1929 წელს. მისი მამა იყო მესაათე და ჯონათანიც გეგმავდა მის გზას გაყოლოდა. როცა ჯონათანის მამამ დაინახა სტატია გაზეთში ჰიროსიმას დამომბვის შესახებ, იგი შეეჯახა ფარდობითობის თეორიის უდავო ფაქტებს და გადაწყვიტა, რომ საათების შეკეთება მოძველებული პროფესიაა. მომავალი იყო ატომური ფიზიკა. ამ მიზეზის გამო მან შეწყვიტა მესაათის ხელობის სწავლება ჯონათანისთვის და გააგზავნა იგი ფიზიკის სასწავლებლად. 1958 წელს ჯონათანმა მიიღო სამეცნიერო ხარისხი ფიზიკის დარგში. 1959 წლის მაისში მან დაიწყო მუშაობა სამეცნიერო ცენტრ გილა ფლეტსში. აქ ის ხვდება მის კოლეგა მეცნიერ ჯენი სლეიტერს, ჯონათანს შეუყვარდება იგი. 1959 წლის აგვისტოში, ჯონათანი შემთხვევით მოხვდა საცდელ კაფსულაში როდესაც იგი ცდილობდა მოეძებნა თავისი დაკარგული საათი. საცდელ კაფსულაში გაქრა მისი ბუნებრივი იერი, ჯონათანი დაიშალა ნაწილაკებად. 1959 წლის ნოემბერში ნაწილაკები, რომლისგანაც ჯონათანი შედგებოდა დაიწყეს ნელ-ნელა შეკრება და 22 ნოემბრისთვის საბოლოოდ გაერთიანდნენ. პროექტ „მანჰეტენის“ შემდეგ ჯონათანს სახელად უწოდეს დოქტორი მანჰეტენი. პენტაგონის აზრით, მანჰეტენის იმიჯზე კარგად იმოქმედებდა თუ მანჰეტენი დაიწყებდა კორუპციასთან ბრძოლას. 1971 წელს პრეზიდენტმა ნიქსონმა თხოვა დოქტორ მანჰეტენს, რომ იგი ჩართულიყო ვიეტნამის ომში. მანჰეტენმა მოიგო ომი ნიქსონის თხოვნით ერთ კვირაში. ჯონათანი აკონტროლებს მატერიას ატომების დონეზე. ამიტომ მას შეუძლია ნაწილაკების ტელეპორტი განახორციელოს. ასევე მისი შესაძლებლობებია: დროში არარსებობა (მისი დროის გაანაზილების მიხედვით) შესაძლებლობა, რომ აღიდგინოს თავისი თავი მას შემდეგ რაც წაიშლება თავისი ენერგიის ველი და მატერია ლევიტაცია ზეადამიანური ძალა ტელეკინეზი შეუმჩნევლობა მომავლის დანახვა ტელეპორტაცია უკვდავება შეუხებლობა თავისი თავის კლონების შექმნა მატერიის გარდაქმნა ატომურ დონეზე ყველაფრის კონტროლის ხარჯზე ზაკ სნაიდერის ფილმში „დარაჯები“ დოქტორ მანჰეტენის როლი განასახიერა ბილი კრუდაპმა. დოქტორ მანჰეტენის შექმნა (ინგლისური)
წითელი ჯვრის საერთაშორისო კომიტეტი

წითელი ჯვრის საერთაშორისო კომიტეტი (ICRC) — ნობელის პრემიის სამგზის ლაურეატი ჰუმანიტარული ორგანიზაცია, რომელიც დაფუძნდა 1863 წელს ჟენევაში, შვეიცარია. მოქმედებს მთელ მსოფლიოში, ნეიტრალიტეტისა და მიუკერძოებლობის საფუძველზე უზრუნველყოფს საერთაშორისო და შიდა კონფლიქტებით დაზარალებულთა სიცოცხლის დაცვას. წითელი ჯვრისა და წითელი ნახევარმთვარის საერთაშორისო მოძრაობის წევრი. 1864 წელს წითელი ჯვრის საერთაშორისო კომიტეტის პირველი საერთაშორისო კონფერენცია გაიმართა. სათავო ოფისი მდებარეობს ჟენევაში. წითელი ჯვრის საერთაშორისო კომიტეტი წითელი ჯვრისა და წითელი ნახევარმთვარის საერთაშორისო მოძრაობის მოქმედების პრინციპებს იზიარებს: ჰუმანურობა მიუკერძოებლობა ნეიტრალიტეტი დამოუკიდებლობა თავისუფლება ერთიანობა უნივერსალიზმი ↑ Discover the ICRC (2007). დაარქივებულია ორიგინალიდან — 2010-04-29. ციტირების თარიღი: 2009-05-12. გვ.6.
აზაზელი (Marvel Comics)

აზაზელი (ინგლ. Azazel) — Marvel Comics-ის გამოგონილი სუპერგმირი, იგი პირველად გამოჩნდა გამოცემა Uncanny X-Men-ის 428 თავში, აზაზელი არის ნაითქროლერის ბიოლოგიური მამა. აზაზელი ერთ-ერთი უძველესი მუტანტია. იგი არის დემონ-მუტანტების რასის — ნეიიაპხემის მმართველი და ქადაგებს, რომ დედამიწა და ყველა დედამიწის მცხოვრებნი მიეკუთვნებიან მას. იგი ამაყია, თავისი არსებობის განმავლობაში მან ბევრი ადამიანი დაატყვევა და კლავდა მათ ანდა აიძულებდა რომ დამორჩილობდნენ მას. სხვა მუტანტთა ჯგუფი ჩეიიარაფიმი, ცნობილი როგორც ანგელოზი-მუტანტები, გააძევეს აზაზელი და მისი რასა ბრიმსტონში - პარალელურ განზომილებაში, რომელსაც ნაითქროლერი იყენებს ხოლმე ტელეპორტაციისთვის. მაქედან გამოღწევა შეძლო მხოლოდ აზაზელმა თავისი ტელეპორტაციის უნარის ხარჯზე. მას შეეძლო დაეტოვებინა ბრიმსტონი პატარა დროის განმავლობაში. აზაზელი - მამა სამი შვილის, მათ რიცხვშია კურტ ვაგნერიც - ნაითქროლერი, რომლის დედა არის მისტიკა (პერსონაჟი) . მრავალი წლის წინ ახალგაზრდა მისტიკი იყო დაქორწინებული ვიღაც კრისთიან ვაგნერზე, მდიდარ ბარონზე, რომელსაც არ შეეძლო ჩაესახა ბავშვი. ამავე დროს აზაზელი, რომელიც ეძებდა შესაფერის ქალებს, რათა შთამომავლობა გაეგრძელებინა ზებუნებრივების, გაიცნო მისტიკი. თავიდან აზაზელს სჭირდებოდა მისტიკი მხოლოდ იმისთვის რომ დედა ყოფილიყო მისი შვილის, მაგრამ მოგვიანებით მას შეუყვარდა მისტიკი და ის გახდა ერთადერთი ქალი, რომელიც უყვარდა აზაზელს. როცა მისტიკი დაორსულდა, ანგელოზმა-მუტანტებმა გაიგეს ის, რომ აზაზელი ცდილობდა თავი დაეღწია სამუდამოდ ბრიმსონისგან და შეეცადნენ მოეკლათ აზაზელი, მისტიკი და მათი შვილიც რომელიც ჯერ არ იყო დაბადებული. აზაზელი მიხვდა რომ თუ იგი დატოვებდა მისტიკს, მისტიკს და მათ შვილს თავს დაანებდნენ ანგელოზი-მუტანტები და ასე იხსნიდა მათ სიკვდილისგან, ამიტომაც იგი გაუჩინარდა, ხოლო მისტიკმა კი არ იცოდა რეალური მიზეზი გაუჩინარების ამიტომაც აზაზელი შეიძულა. კურტის გარდა აზაზელს ჰყავდა კიდევ 2 შვილი - აბისი და კივი ბლეკი. აზაზელს სძალულს გენერეირება გაუკეთოს ენერგიას , ამის დახმარებით მას შეუძლია მოაწყოს აფეთქება , დაჭრას ვინმე. ის და სხვა დემონები ნეიიაპხემიდან სუსტები არიან ჩეიიარაფიმის სისხლის წინააღმდეგ , რომელიც ალძლევთ მათ თვისებას რომ განიცადონ რეგენერაცია - მათი სისხლით დემონები კვდებიან. ერთ-ერთი უმთავრესი ძალა აზაზელის არის ტელეპორტაცია. ნაითქროლერი-ისგან განსხვავებით მას არ სჭირდება რომ ხედავდეს ტელეპორტაციის ადგილს. ფლობს განკურნების უნარს,არაადამიანურ ძალას , სისწრაფეს და მოქნილობას. ამათ გარდა იგი ფლობს ტელეპატიას და ფსიქოლოგიური ზეგავლენის მოხდენაც შეუძლია. შეუძლია აზრების წაკითხვა და ადამიანების სურვილზე ზეგავლენის მოხდენა. აზაზელი უკვდავია , მისი ასაკი - ათასობით წელია. ხანგძლივმა სიცოცხლემ მას მისცა უდიდესი გამოცდეილება ხმლის და სხვა იარაღების გამოყენებაში, თვალთვალში, ასევე აითვისა უმაღლეს დონეზე აკრობატიკა და საბრძოლო ხელოვნება. ბრძოლაში ხშირად იყენებს ორ ხმალს , რომელსაც იყენებს უმაღლეს დონეზე. მსახიობმა ჯეისონ ფლემინგმა შეასრულა როლი აზაზელის 2011 წლის ფილმში „იქს-ადამიანები: პირველი კლასი“. სიუჟეტის მიხედვით აზაზელი არის კლუბ ჯოჯოხეთის ცეცხლის წევრი რომელშიც ასევე იყო ემა ფროსტი , სებასტიან შოუ და რიპტაიდი. მისი წარსული უცნობია ,მაგრამ ცნობილია რომ მან იცის ცოტა რუსული ენა. ფილმის დასასრულს იგი უერთდება მაგნეტო-ს რიპტაიდთან ერთად , ასევე უერთდებიან მათ ანგელოზი და მისტიკი.
ტიურინგის პრემია

ტიურინგის პრემია (ინგლ. Turing Award) — ყოველწლიური ჯილდო დაწესებული გამოთვლითი ტექნიკის ასოციაციის (ინგლ. Association for Computing Machinery) მიერ. პრემია ენიჭება პიროვნებას „კომპიუტერულ საზოგადოებაში შეტანილი ტექნიკური ხასიათის წვლილისთვის“. გათვალისწინებულია, რომ „წვლილი უნდა იყოს ხანგრძლივი და ძირითადი ტექნიკური მნიშვნელობისა კომპიუტერულ დარგში“. ტიურინგის პრემია ცნობილია როგორც „უმაღლესი ღირსება ინფორმატიკაში“ და „კომპიუტერული ტექნოლოგიის ნობელის პრემია“. პრემიას სახელი დაერქვა ცნობილი ინგლისელი მათემატიკოსისა და ინფორმატიკოსის, ალან ტიურინგის პატივსაცემად. ტიურინგი ცნობილია, როგორც თეორიული ინფორმატიკისა და ხელოვნური ინტელექტის მამამთავარი. 2007 წლიდან 2013 წლამდე, ინტელისა და გუგლის ფინანსური მხარდაჭერით, პრემიას თან ახლდა ჯილდო 250 000 ამერიკული დოლარის ოდენობით, ხოლო 2014 წლიდან, Google-ის მხარდაჭერით, საპრიზო თანხა ერთ მილიონ ამერიკულ დოლარამდე გაიზარდა. ვიკისაწყობში არის გვერდი თემაზე: ტიურინგის პრემია ACM List of Turing Laureates დაარქივებული 2009-12-12 საიტზე Wayback Machine. Bibliography of Turing Award lectures დაარქივებული 2015-01-02 საიტზე Wayback Machine. ↑ 1.0 1.1 A. M. Turing Award. ACM. დაარქივებულია ორიგინალიდან — 2009-12-12. ციტირების თარიღი: 2007-11-05. ↑ Dasgupta, Sanjoy; Papadimitriou, Christos; Vazirani, Umesh (2008) Algorithms. McGraw-Hill. ISBN 978-0-07-352340-8. , p. 317. ↑ Bibliography of Turing Award lectures დაარქივებული 2015-01-02 საიტზე Wayback Machine. , DBLP ↑ Steven Geringer. (27 July 2007) ACM'S Turing Award Prize Raised To $250,000. ACM press release. დაარქივებულია ორიგინალიდან — 2008-12-30. ციტირების თარიღი: 2008-10-16. ↑ See also: Brown, Bob. (June 6, 2011) Why there's no Nobel Prize in Computing. Network World. ციტირების თარიღი: June 3, 2015. ↑ Homer, Steven and Alan L. (2001). Computability and Complexity Theory. Springer via Google Books limited view, გვ. 35. ISBN 0-387-95055-9. ციტირების თარიღი: 2007-11-05.  ↑ ACM's Turing Award Prize Raised to $1 Million. ACM. დაარქივებულია ორიგინალიდან — 2015-11-23. ციტირების თარიღი: 2014-11-13. ↑ Cacm Staff (2014). „ACM's Turing Award prize raised to $1 million“. Communications of the ACM. 57 (12): 20. doi:10.1145/2685372.
ინდოეთ-პაკისტანის კონფლიქტი

ინდოეთ-პაკისტანის კონფლიქტი — დაპირისპირება ინდოეთსა და პაკისტანს შორის, გრძელდება მათი დამოუკიდებლობის მოპოვებიდან, 1947 წლიდან დღემდე. კონფლიქტის მთავარი მიზეზი ქაშმირის გარშემო არსებული დავა გახდა. 1947-1949 წლების ომში ინდოეთმა დაამყარა თავისი კონტროლი აღნიშნული ტერიტორიის 2/3-ზე, დანარჩენი ნაწილი კი პაკისტანის ხელში გადავიდა. კონფლიქტის პერიოდში გაიმართა სამი დიდი ომი: ინდოეთ-პაკისტანის პირველი ომი (ქაშმირის პირველი ომი; 1947-1949 წწ.) ინდოეთ-პაკისტანის მეორე ომი (ქაშმირის მეორე ომი; 1965 წ.) ინდოეთ-პაკისტანის მესამე ომი (1971 წ.) — დაკავშირებულია ბანგლადეშის დამოუკიდებლობისათვის ომთან. 1984 წლიდან მიმდინარეობს პატარა სასაზღვრო კონფლიქტი სიაჩენის მყინვარის მიმდებარე ტერიტორიაზე. აღნიშნული კონფლიქტი განსაკუთრებულია, რადგან მოწინააღმდეგეებმა უდიდესი დანაკარგი ნახეს არა ერთმანეთთან ბრძოლით, არამედ მკაცრი კლიმატური პირობების გამო. 2003 წლიდან სიაჩენში მოქმედებს ხელშეკრულება ცეცხლის შეწყვეტის შესახებ. ინდოეთ-პაკისტანის კონფლიქტი XXI საუკუნის დასაწყისში გამძაფრდა, რადგან ორივე ქვეყანამ შექმნა ბირთვული იარაღი. დღესდღეობით პაკისტანს იარაღით აშშ ამარაგებს, ხოლო ინდოეთს რუსეთი. ↑ სტატია საიტზე Лента.ру: «Индия потратит на вооружение 80 миллиардов долларов за четыре года». ↑ სტატია საიტზე Лента.ру: «Индия потратит на оборонку 200 миллиардов долларов за 12 лет». ↑ სტატია საიტზე Лента.ру: «США передадут Пакистану 14 истребителей F-16». ↑ სტატია საიტზე Лента.ру: «США передали Пакистану гаубицы и патрульные катера». ↑ სტატია საიტზე Лента.ру: «ВВС Индии примут на вооружение 150 истребителей Су-30МКИ». ↑ სტატია საიტზე Лента.ру: «Путин привезет в Индию военные контракты на четыре миллиарда долларов».